নিমসারে সড়ক পারাপারের সময় কাভার্ড ভ্যানের চাপায় এক শ্রমিক নিহত
ঢাকা- চট্টগ্রাম মহাসড়ককের কুমিল্লার বুড়িচং উপজেলার নিমসার বাজারের মুন্সি মার্কেটের সামনে জসিম উদ্দিন (৩৫) নামের শ্রমিক সড়ক পারাপারের সময় অজ্ঞাত এক কাভার্ড ভ্যানের চাপায় ঘটনাস্থলে মারা যায়। ঘটনাটি ঘটেছে গত মঙ্গলবার রাত্র সাড়ে ১১টায় একটি মাল বাহি কুমিল্লা গামী অজ্ঞাত কাভার্ড ভ্যান চাপা দিয়ে দ্রুত পালিয়ে যায়।
পুলিশ ও স্হানীয় সূত্র জানায় ঢাকা- চট্টগ্রাম মহাসড়ককের কুমিল্লার বুড়িচং উপজেলার মোকাম ইউনিয়ন এর নিমসার মুন্সি মার্কেটের বাজারের সামনে গত মঙ্গলবার রাত্র সাড়ে ১১ টায় জসিম উদ্দিন (৩৫) নামের এক লেভার (শ্রমিক) সড়ক পারাপারের সময় কুমিল্লা গামী মাল বাহি একটি অজ্ঞাত কাভার্ড ভ্যান চাপা দেয়। এসময অজ্ঞাত কাভার্ড ভ্যানটি চাপা দিয়ে দ্রুত পালিয়ে যায় এবং ঘটনাস্থলে ওই শ্রমিক জসিম উদ্দিনের মৃত্যু হয়। নিহত শ্রমিক জেলার চান্দিনা উপজেলার বড়কইট ইউনিয়নের পিহর গ্রামের মৃত আব্দুল মালেকের ছেলে।
এব্যপারে কুমিল্লা ময়নামতি হাইওয়ে ক্রসিং থানার ওসি মোঃ সাফায়েত হোসেন বলেন খবর পেয়ে ঘটনাস্থলে গিয়ে দেখি নিহত জসিম উদ্দিনের লাশ তার আত্মীয় স্বজনরা বাড়ি নিয়ে গেছে । নিহতদের লোকজন মামলা দায়ের করলে আমরা আইন গত সহযোগিতা করব। পালিয়ে যাওয়া ঘাতক কভার্ড ভ্যানটি বিষয় অামরা খোঁজ খবর নিচ্ছি।